અયોધ્યા વિવાદને લઈને રાજકીય નિવેદનો ફરી એક વખત તેજ થયા છે. આને લઈને ચાલી રહેલી નિવેદનબાજીમાં હવે કેન્દ્રીય મંત્રી તેમજ ભારતીય જનતા પાર્ટીના વરિષ્ઠ નેતા ગિરિરાજ સિંહનું એક વિવાદિત નિવેદન સામે આવ્યું છે. ગિરિરાજ સિંહે ઓલ ઇન્ડિયા મજલિસ ઇત્તેહાદુલ મુસ્લિમીનના પ્રમુખ અસદુદ્દીન ઓવૈસીને લઈને કહ્યું છે કે તેના જેવા લોકોના દિલમાં મોહમ્મદઅલી જીણાનું જીન પ્રવેશી ગયું છે, આ લોકો દેશને તોડવા માંગે છે.